AlexejDobrolubov/national_council_slovak_2010 huggingface dataset:
39. schôdza NR SR - 5.deň - B. popoludní
Dátum: 2025-09-16
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

Veronika, ďakujem ti za tvoje vystúpenie a treba hovoriť o všetkom tom, čo si spomenula. Nestihla si ani všetko spomenúť, čo by ešte bolo treba povedať ľuďom a pripomenúť za tie dva roky skúseností s touto koalíciou, a čo dva roky, ešte aj štrnásť rokov predtým, čo bolo. Obnovil sa systém, čím viac papalášov do funkcií, tým lepšie. To vidíme na počte štátnych tajomníkov. Ja keď som dva roky teraz sedel na výbore pre pôdohospodárstvo, to som len sa pozeral aké kauzy tí štátni tajomníci majú. To je jeden papaláš za druhým sa predháňa, kto viacej zoberie zo štátu, kto viacej zoberie zo svojej funkcie, kto si viacej užije peňazí za štátne a do roboty nič. Tí ľudia nevedeli čo predkladali na výboroch, ale kauza za kauzou, mesiac čo mesiac boli vo funkcii. Treba o tom hovoriť a bola si prerušená predsedajúcim vo svojej rozprave, čo je tu taký zvyk, že na jednej strane ťa predsedajúci napomína, že máš sa vyjadrovať teda vecne, podľa mňa, tvoja rozprava súvisela vecne, na druhej strane sám porušuje rokovací poriadok tým, že ti do toho skočí. To je také zaujímavé porušovať zákon tým, že navrhuješ, aby sa dodržiaval. To je veľmi zaujímavé, pán predsedajúci. Takže Veronika, ty si toto zažila, opäť toto je tu už bežná prax, a preto sme tu aj dneska pri tom skrátenom legislatívnom konaní. Veľmi rýchlo potrebujú ľuďom spred očí zobrať to, čo im idú znovu urobiť, znovu, tretíkrát. Rada pre rozpočtovú zodpovednosť aj všetci, ktorí sa tu na to pozeráme, vidíme, že to nebude posledný. Ja osobne dúfam, že budúci rok, keď budete prichádzať akože s ďalším balíčkom konsolidácie, na tom padnete ako vláda. Rozhádate sa ako sa aj hádate dva roky, a to už nedokážete zlepiť, nevytvoríte ďalšie ministerstvá ako ste vytvorili teraz Huliakovi, či SNS-ke predtým, lebo to je vaše. Vy používate štátne peniaze len na to, aby ste sa zlepili a mohli vládnuť. V skutočnosti dlh neznižujete, len si užívate papalášske výhody.
19. schôdza NR SR - 14.deň - B. popoludni
Dátum: 2024-10-03
Poslanec: Kišš, Štefan (PS)
Druh vystúpenia: Vystúpenie v rozprave

80. Ďakujem veľmi pekne. Ja len krátko, lebo som myslel, že bude, že niečo poviete, pán minister, ale predpokladám, že to poviete tak, že už na vás nemôžme potom reagovať. (Reakcia navrhovateľa.) Ale môžem potom na vás reagovať? (Reakcia navrhovateľa.) Konečne ho zbijete, ale nemôže on reagovať, tak preto som sa prihlásil teraz, že som si pozeral celú tú doložku ešte raz, lebo... (Krátka pauza. Rečník hľadí na navrhovateľa, ktorému sa prihovoril okoloidúci poslanec.) Chcel som jemu niečo povedať. (Krátka pauza.) Som si pozeral celú tú doložku, aby som teda bol určite férový, a prečítal som si ju. Ale keď sa pýtam, že, že, že chcem férovú doložku, tak by som chcel vplyv na podnikanie v zmysle na zamestnanosť, tak, na zamestnanosť, hej, že vy tam máte, koľko zaplatia nejaké poplatky, hento, tamto, akože okej, dobre, že niečo sa tam dialo, ale toto je taký kľúčový údaj na to, aby sme mali dobrú diskusiu v zmysle, že aký je vplyv potenciálny na zamestnanosť, hej? A to som tam nevidel. A ony celé veci sa dejú v súvislostiach, tak napríklad keď ste, keď ste došli na ministerstvo práce, tak ste tam mali aký-taký analytický útvar, ktorý, a ja som týchto ľudí poznal, čo tam boli, ktorí by boli schopní niečo také narátať. No tak vy ste ich vyhodili, najali ste si tam svojho straníka, starostu Oponíc? Či čoho? To ani neviete, kto to je? Však robí... (Reakcia navrhovateľa.) A kto je šéf analytického útvaru? (Reakcia navrhovateľa.) Dobre, tak to si, to si ešte povieme. No každopádne dnes, teda analytický útvar v dnešnej zostave túto úlohu buď nedostal, alebo nesplnil. No a ja iba toľko som chcel povedať, že podľa mňa doložka nemá tie parametre, ktoré by si vyžadovala dobrá diskusia, ale vravím, beriem to normálne ako konštruktívnu diskusiu a viaceré teda parametre toho zákona sú, sú okej, a myslím, že sme sa k tomu celkom akože jasne postavili, takže asi toľko. Ďakujem.
19. schôdza NR SR - 14.deň - B. popoludni
Dátum: 2024-10-03
Poslanec: Kišš, Štefan (PS)
Druh vystúpenia: Vystúpenie v rozprave

66. Za mňa, ja s tým problém nemám. A neprišiel som sem nepriateľsky, nič akože, však vám iba hovorím, že rád by som videl solídnu doložku vplyvov na podnikateľské prostredie, a môžme sa o tom baviť, veľmi rád túto diskusiu zabsolvujem. (Krátka pauza.) No a to je asi približne všetko, čo chcem povedať. Keď to zhrniem, my sme otvorení tejto diskusii, myslíme si, že tento návrh má svoje pozitíva, rád by som si vyjasnil tú negatívnu časť, aby sme si boli primerane istí, že, že to, čo tu robíme nebude, nebude ďalšia, ďalšia rana podnikaniu a špecificky v chudobnejších regiónoch a špecificky v nízkopríjmových profesiách, pretože skôr, či sa o tom bavíme, nebavíme sa, neviem, o Bratislave alebo neviem. A... a po dobrej, poctivej diskusii sme možno pripravení takýto návrh aj podporiť. A určite by sme radi videli alebo navrhli aj iné systémové opatrenia na to, ako zvýšiť čisté disponibilné príjmy ľudí, a jednak cez vôbec systémové opatrenia, ktoré, teda v posledné dva dni sme tu videli opak takýchto opatrení, ale také, ktoré podporujú ekonomiku, podporujú rast, investície a podobne, ale aj konkrétne, ktoré podporujú vyššie disponibilné príjmy na tom dolnom spektre príjmovom. A síce aj tu bol jeden už konkrétny návrh z nášho klubu, a to odvodová, odpočítateľná položka pre nízkopríjmových, ktorá dnes existuje, ale vo veľmi malej miere a postupne, postupne expiruje každým rokom tým, že takpovediac vyklesáva, takže náš systémový návrh a alternatíva alebo doplnok, ako sa na to pozriete, alebo teda môže byť alternatívou alebo doplnkom ku minimálnej mzde, tak ako ju vidíme dnes, dnes v pléne tuto v rozprave. Ďakujem pekne.
19. schôdza NR SR - 14.deň - A. dopoludnia
Dátum: 2024-10-03
Poslanec: Kišš, Štefan (PS)
Druh vystúpenia: Vystúpenie s faktickou poznámkou

48. Ďakujem pekne, Mišo, že si takto správne nasvietil, čo tento konsolidačný balíček urobí, urobí s podnikaním. A od začiatku to hovoríme, odkedy vláda predstavila ten návrh na vláde, ale medzitým za tie dva týždne sa ešte, ešte udiali viaceré veci, ktoré presne posilňujú tento argument, o ktorom sa tu teraz bavíme, a síce že tú konsolidáciu okrem toho, že ju zaplatia bežní ľudia, všetci, cez zvýšenú dépehačku, tak ju zaplatia vybraní podnikatelia, resp. väčšina podnikateľov, väčšinou tých slušných, nie väčšinou nie najbohatších, pretože čo sa stalo za posledné dva týždne, že slabý minister financií teda pustil viaceré pozmeňováky, ktoré zvýhodňujú niektoré konkrétne silné finančné, biznisové záujmy. Tie, tie dostali úľavu, ako napríklad Slovenské elektrárne a ďalšie, viaceré tu boli spomínané, pán Hlina hovoril o bankách včera. Ale tí ostatní podnikatelia s miliónovými tržbami, s päťmiliónovými tržbami a tí, ktorí teda si zarábajú poctivou prácou, zamestnávajú ľudí a nie sú takto lobisticky silní a väčšinou sú to slovenskí podnikatelia – odkaz pre, aj pre našich fejkových národniarov – tak títo, títo to všetko zaplatia. A, prepáčte, mne, už medzitým nám, nám, áno, nám píšu ľudia, ako aj povedal kolega Dubovický. Napríklad, citujem: „Bývalý šéf mi povedal, že mu účtovníci vyrátali, že po tomto balíčku sa zvýš... sa... by mohol ušetriť na daniach o 10- až 15-tisíc eur, ak sa, ak sa presťahuje do Českej republiky.“ A tento človek dnes neplatí málo daní na... (Prerušenie vystúpenia časomerom.)
19. schôdza NR SR - 13.deň - B. popoludni
Dátum: 2024-10-02
Poslanec: Kišš, Štefan (PS)
Druh vystúpenia: Vystúpenie s faktickou poznámkou

83. Ďakujem pekne, Jano, že si takto nadviazal aj veľmi konkrétnymi príkladmi o tom, ako sa, ako sa dá pomôcť, a len si si nevšimol, ale teda napríklad aj pán poslanec Ferenčák so svojimi 4 894 voličmi by mohol v našom teda spolurodnom meste Kežmarok vysvetliť podnikateľom, ktorí, ktorí teda budú platiť tú daň z finančných transakcií. A máme tam aj nejaké firmy v okrese, ktoré budú mať, ktoré majú teda tržby 5 mil. eur a ako sa im zdvíha k tomu ešte aj sadzba z 21 na 24 %. Ďakujem.
19. schôdza NR SR - 13.deň - B. popoludni
Dátum: 2024-10-02
Poslanec: Kišš, Štefan (PS)
Druh vystúpenia: Vystúpenie s faktickou poznámkou

56. Ďakujem pekne. My sme často v práci hrávali takú, takú hru bullshit bingo alebo bosworth bingo presnejšie, aby som, aby som bol teda korektnejší. A to vaše bosworth bingo je ale strašne elementárne: Matovič, Heger, Ódor, vybavené, akože hneď, hneď odklikané, môžeme ísť ďalej. No, ale iné som chcel. Vďaka za, vďaka za tvoje vystúpenie, Peter. O zdravotníctve sa, relatívne málo sme sa tuná rozprávali, ale tam je tiež, v konsolidácii je tiež opatrenie, teda berú všetkým lekárom a zdravotníckym pracovníkom, samozrejme, aj to sa stretlo s nevôľou, pochopiteľne. Tak to, tak to korigujú pre niektorých, takže aj v prípade zdravotníckeho personálu chaos a nejasnosť, že ako to vlastne dopadne. No a predstavte si, že vraj ešte bude aj reforma, čo teda pri každom takomto opatrení tak je dobré mať aj nejakú reformu. A zatiaľ čo sme sa dozvedeli o reforme, že idú zaviesť znovu poplatky za recepty, doplatky na lieky a obmedzenie vstupu nových liekov. Keď to zhrniem, viac zaplatia pacienti a budú mať menej dostupných liekov. To nás, to nás vedie smerom do Afriky, nie do západnej Európy, hej? To o tom, to o tom je príprava na akože zdravotnícka reforma pani dosluhujúcej ministerky Dolinkovej. Ďakujem.
19. schôdza NR SR - 13.deň - A. dopoludnia
Dátum: 2024-10-02
Poslanec: Kišš, Štefan (PS)
Druh vystúpenia: Vystúpenie s faktickou poznámkou

50. Pán Gašpar, ja mám také životné motto, že sa vyjadrujem k veciam, ktorým rozumiem. Mohli by ste sa týmto riadiť aj vy. A vnímam, že ste ambiciózny, tak a chcete sa vyjadrovať aj k veciam, o ktorých, ktorým ste sa doteraz nevenovali, tak si ich doštudujte a potom, potom sa môžme porozprávať. A len na takú, takú ilustráciu, ako kecáte. Minule ste nám tuná rozprávali, že aké sú strašne dôležité fakty, dymilo sa vám pritom z uší a stále ste tu mleli nejaké fakty, tak len jeden fakt a je to pikoška, dobre, však nebola to najdôležitejšia vec vo vašom prejave, ale Ódor bol premiérom od 15. mája a teraz rátajte so mnou: jún, júl, august, september, október. Skončil 25. októbra, to je päť mesiacov a desať dní. Vy ste povedali desať mesiacov. Tak ste si odflákli ten prejav, že ani úplne, úplne základné veci ste si tam neoverili, aby, aby boli na základe faktov. Druhú vec, nestihnem všetko. Bol som pri tom, v úvodzovkách, ako štátny zamestnanec a predstavte si, ako by vám podriadený policajt, keď ste boli prezident Policajného zboru, sa hocikedy vyjadroval do médií bez toho, aby... proste len tak. Ako štátny zamestnanec sa musím riadiť aj nejakými internými predpismi, ale napriek tomu a teda tá, túto dohodu som si, som si vydobyl za všetkých ministrov aj smeráckych, aj pána Kamenického, som sa do médií vyjadroval často. A ja vás vyzývam, nájdite mi jedno vyjadrenie, ktorým som odobril niektorú z týchto vecí, o ktorých rozprávate. Vyzývam vás, pán Gašpar, počúvajte ma! Prineste mi tu, prineste mi tu jedno vyjadrenie alebo prestaňte... (Prerušenie vystúpenia časomerom. Potlesk.)
19. schôdza NR SR - 12.deň - B. popoludni
Dátum: 2024-10-01
Poslanec: Kišš, Štefan (PS)
Druh vystúpenia: Vystúpenie s faktickou poznámkou

108. Pán Hlina, ďakujem za vystúpenie veľmi pútavou formou to, čo sa, čo sa tu deje. Pre nich je to síce ako hrach na stenu, ale tak čo už narobíme. Ale jednu vec som vám chcel ešte povedať. Zatiaľ to tu nepadlo, taký akože zlatý argument všetkých, však, však zlepšíme výnos z výberu daní. Tak už máme aktualizovaný výber efektívnej daňovej sadzby na DPH za prvý kvartál. Poviem vám, štvrtý kvartál ´23, teda vtedy ako nastúpili, 15,89 %, prvý kvartál ´24, 15,55, teda skoro štyri desatiny percenta. Tak rátajte, keď jedno percento HDP je pol miliardy, tak sa bavíme už o, už o stovkách miliónov eur, o koľko majú nižší výnos z výberu DPH. Teda dopĺňa to, dopĺňa to na makročíslach tie storky, ktoré ste tuná povedali v rozprave veľmi pekne. Vďaka.
19. schôdza NR SR - 12.deň - B. popoludni
Dátum: 2024-10-01
Poslanec: Kišš, Štefan (PS)
Druh vystúpenia: Vystúpenie s faktickou poznámkou

92. Vďaka, Jano, že si takto veľmi konkrétne nasvietil na konkrétne opatrenia, ktoré by mohol minister financií robiť. On ťa síce moc nepočúval, on sa tam celý čas rozpráva. Ale hej, presne tak a možno by som, teda som nad tým ešte tak rozmýšľal počas vystúpenia, že však minister financií povedzme že aj má tie kapacity, však ľudia na ministerstve akože by možno si plnili svoju úlohu, ale predstavujem si, ako minister Kamenický príde za doktorom ministrom Rašim a teraz sa tak dohodnú, že tak ide sekať tú vatu a že tie IT-čkové zmluvy už budú teda bez predraženia a ich všetky znížia a potom pôjdu spolu za ministrom Šutajom Eštokom, čo je teda najväčšie IT-čkové ministerstvo, ako tam dohodnú zlacnenie tých ďalších IT systémov. Alebo pôjdu spolu za ministrom Tarabom, a teda mu tam ukážu, že má predražené právnické služby v hodnote desiatok miliónov eur a že teda to by mohol zosekať, pretože treba naškrabkať každý milión. No znie mi to ako science fiction. A možno minister financií by aj, možno by aj chcel, ale na toto politický výtlak nemá, jeho koaliční kolegovia z vlády si tieto svoje milióniky u seba postrážia a takúto úlohu v skutočnosti ani nikdy nebrali vážne.
19. schôdza NR SR - 12.deň - B. popoludni
Dátum: 2024-10-01
Poslanec: Kišš, Štefan (PS)
Druh vystúpenia: Vystúpenie s faktickou poznámkou

28. Ďakujem pekne. Všetko bolo povedané, ďakujem kolegom. Možno by som tuná doplnil ešte jednu vec, ktorá menej rezonovala a vy ste to trochu naznačili aj včera na výbore, že veď toto robíme, hento robíme, no tak nám to predstavte a možno rozplyniete niektoré obavy, ktoré tu sú. Len dovolím si teda taký predpoklad, že nie úplne na to máte politickú silu a výtlak v súčasnej koalícii, kde sa hádate na dennodennej báze. Ako som spomínal, konsolidácia sa mení ako počasie každý deň. Asi v tejto politickej klíme nemáte úplne mandát nám odkomunikovať veci, ktoré, ak robíte, presvedčte nás, že ich robíte a možno sa niektoré tieto postrehy stanú relevantné. Ale, bohužiaľ, som nič nepočul okrem hádok a o tom, že ktorá dépeháčka sa zvýši a zníži a to, že idete obtiahnuť podnikateľov a na konci dňa túto sekeru zaplatíme všetci. Ďakujem ešte raz všetkým.
19. schôdza NR SR - 3.deň - A. dopoludnia
Dátum: 2024-09-13
Poslanec: Kleinert, Dana (PS)
Druh vystúpenia: Vystúpenie s faktickou poznámkou

126. Áno, ďakujem, ja som v podstate chcela niečo podobné povedať ako pán Mikloško a on to povedal tak nejako krajšie. Povedala si teda, že chceš, aby si teda odišla po tomto volebnom období s niečím pozitívnym. To podpisujem, ako ťa poznám. Rovnako tak by som to chcela aj ja, lenže presne ten problém sa tu pomenováva už naozaj často a ten problém je pán Machala. On je akože úradník, ktorý porušuje zákon už len tým, že sa správa výsostne politicky a zároveň nerobí to, čo má. Čiže sa nestará poriadne o chod ministerstva, aby to tam normálne fungovalo a aby odborníci a odborníčky mali dobré podmienky na prácu, ktorej ani on, ako je vidieť, ale, a už vôbec nie pani ministerka, vôbec nerozumie. A je tam čudný zápas v rámci SNS, alebo v rámci týchto ľudí, ktorí by nám mohol byť v podstate jedno. Bohužiaľ, nemôže, pretože to má totálny vplyv na deštrukciu kultúrneho prostredia, prostredia umenia, prostredia kreatívneho priemyslu a, ako som už spomenula, naprieč celým Slovenskom. A ja sa im fakt čudujem, že jeden človek, konšpirátor typu Machala, človek, ktorý to robí na ministerstve a to robí v politike, čo robí, že si toto aj strana SNS, že si to nechajú. A že si to nechá koalícia, alebo že si to nechá HLAS, kde sú naozaj ľudia, kde im veríme, že im záleží na kultúre. Aj sú to ľudia z nášho výboru pre kultúru. Že toto si nechajú, ja sa teda akože naozaj čudujem. Čiže držme si palce, snáď sa niečo podarí pozitívne urobiť, ale asi je naozaj problém na začiatku pán Machala. Ďakujem.
19. schôdza NR SR - 3.deň - A. dopoludnia
Dátum: 2024-09-13
Poslanec: Kleinert, Dana (PS)
Druh vystúpenia: Vystúpenie s faktickou poznámkou

114. Ďakujem pekne. Pán Michelko, my tu preto riešime aj iné zákony, pretože máme s vami reálnu skúsenosť. Tá reálna skúsenosť sa v tomto čase už ukazuje tak, že sa potvrdzuje všetko, čo, voči čomu sme tu teda vystupovali a s čím sme vás varovali. A to sme vás nevarovali preto, že vy ste z koalície a my sme z opozície, ale pretože naozaj tie procesy poznáme, a dokonca som vám tu čítala presne aj počty, počty zmlúv, počty hodín, koľko trvá jedna zmluva, že to sa proste nedá obísť. A do toho ešte keď príde situácia, kedy pani ministerka nie je napríklad pri rade fondu schopná ďalších dvoch ešte vymenovať do tej trinástky a zároveň tí jedenásti nie sú schopní sa už druhýkrát po sebe stretnúť a nie je rada uznášaniaschopná, čiže máme nefunkčný fond, tak toto sú reálne skúsenosti, v ktorých teraz reálne žijeme. A žije s tým vlastne aj tých priemerne 5-tisíc žiadateľov ročne, ktorí teda žiadajú o príspevok alebo teda o dotačnej schéme fondu pre umenie. Čiže to je reálna skúsenosť. A potom, keď hovoríte, že akí sú odborníci v tej rade, však veď fajn, ale tak ja sa spýtam potom, pán Grútka je odborník tým, že je bratranec pána Machalu? Lebo to môže byť teda podľa tejto logiky, napríklad pani ministerke, ktorá hovorí, že je kompetentná jej susedka z Kittsee, lebo teda je susedka a má dve deti, tak áno, v tomto smere to sedí, ale nesedí to z pohľadu možno ľudí, ktorí naozaj by očakávali nejaký typ odbornosti v takýchto inštitúciách. A tiež by ma zaujímalo, keď sa teda bavíme o litere zákona, ešte jedna vec, že z akého titulu sa pani ministerka menovala štatutárkou Národného divadla a celé tri týždne tam vlastne podpisovala si zmluvy len tak, ako jej napadlo, resp. výplaty alebo ja neviem, čo všetko podpisovala. Z akého titulu ona si myslí, že teda môže byť štatutárkou a zároveň ako ministerka kontrolovať samu seba, či to nie je konflikt záujmov? Ďakujem pekne.
19. schôdza NR SR - 3.deň - A. dopoludnia
Dátum: 2024-09-13
Poslanec: Kleinert, Dana (PS)
Druh vystúpenia: Vystúpenie s faktickou poznámkou

102. Ďakujem pekne. Ja by som ešte chcela do kytice úspechov najneúspešnejšej ministerky kultúry našej krajiny, ktorú vedie pán nikým nevolený Machala, ešte dať jeden, jednu vec, a to je po 30 rokoch zrušený, zrušené Dni európskeho kultúrneho dedičstva, čo sme si tak pekne vyslúžili za to aj peknú medzinárodnú hanbu a to tiež iba preto, že pani ministerka nie je schopná spracovať práve tú schému, ktorá je u nej na ministerstve. A tu sa bavíme o pár tisícoch eur, čiže to je principiálna vec, kedy je proste absolútne neschopná čohokoľvek, čo by mohlo trošku pomôcť nášmu kultúrnemu dedičstvu, povedomiu o ňom a jednoducho staranie sa o to, čo tu naozaj máme. Lebo reči nestačia. To, že si dám niekde nejaký fejkový kroj, naozaj nestačí na to, aby som vedela riadiť ministerstvo kultúry, to by som veľmi rada odkázala pani tejto ministerke. Obnovme si svoj dom, naozaj, ja neviem si teraz predstaviť, ako si teraz myslíte, že tí, ktorých ste podporili, že oni teraz začnú akože mokré procesy na tých hradoch robiť, hej, že teraz? Napríklad, že teraz je ideálny čas na to. Že na toto čakala pani ministerka alebo na čo čakala? Lebo teraz je to vlastne perfektný čas, nie? Že ja naozaj nerozumiem, mala to tam na stole, mala, na stole má mnoho vecí, ktoré teda ignoruje, pretože sa potrebuje starať, ja neviem o čo, ale rozhodne to nie je ministerstvo kultúry, a potom tu máme takúto hanbu, medzinárodnú aj našu. Ľudia sú tu zúfalí a presne, ako si povedala, Zora, je to o tom, že nás už kontaktujú voliči tejto koalície. Takže pokiaľ si ich chcete nejakým spôsobom zachovať, tak začnite, sakra, niečo robiť! Lebo toto je neuveriteľná hanba! Ďakujem.
20. schôdza NR SR - 1.deň - B. popoludní
Dátum: 2024-09-12
Poslanec: Kleinert, Dana (PS)
Druh vystúpenia: Vystúpenie s faktickou poznámkou

262. Ďakujem ti. Teda ja by som chcela na teba zareagovať v tom, že my tu dnes naozaj príliš veľa hodín počúvame od koalície, ako ľudia pracujúci v mimovládnom sektore sú koalíciou očierňovaní nehoráznym spôsobom. Chcela by som poďakovať všetkým ľuďom z mimovládneho sektora, napríklad z kultúry, všetci, ktorí reprezentujú tvorivosť a to najlepšie z našej krajiny, si zaslúžia veľké poďakovanie. Chcela by som poďakovať mimovládnym organizáciám, ktoré tu suplujú nefunkčné zdravotníctvo a sociálne veci. Všetci, ktorí si zakladáte mimovládky, aby keď sa už štát nevedel postarať o vašich blízkych, pretože nie je pre slabých a chorých, alebo všetkým vám sa chcem poďakovať, ktorí sprevádzate svojich blízkych na poslednej ceste v živote, pretože tento štát po trinástich rokoch vlády Fica, to nevie. Ďakujem ti, Tina, že si tieto veci spomenula a pokračovala by som v ďakovaní ľudí, ktorí sa starajú o vzdelávanie našich detí, rómskych detí, detí z rodín generačnej chudoby, ale pomáhajú aj deťom s talentom, aby prišli k príležitostiam a tiež, aby sa naučili aj kriticky myslieť. Dnešok nám to ukazuje, ako veľmi sme toto zanedbali. Ďakujem všetkým ľuďom, ktorí sa starajú v občianskom sektore o obranu demokracie, rovnosti práv a menšín. Ďakujem všetkým ľuďom z mimovládnych organizácií, ktorí sa starajú o šport, o šport detí, o mladých ľudí, ktorí za vlastné peniaze s malým príspevkom proste snažia sa aspoň niečo urobiť, keďže tu máme aj tak úplne zbytočné ministerstvo cestovného ruchu. Ďakujem všetkým a prepáčte, že ste dnes museli počúvať nevkusné skratky a narážky na to, ako sa tu obohacujete pricucnutí na štát namiesto toho, aby vám tu ďakovali za všetko, čím tento štát suplujete. Ďakujeme vám a my v PS na to nezabudneme. Ďakujeme ešte raz.
20. schôdza NR SR - 1.deň - B. popoludní
Dátum: 2024-09-12
Poslanec: Kleinert, Dana (PS)
Druh vystúpenia: Vystúpenie s faktickou poznámkou

228. Ďakujem pekne. Ja by som na teba chcela reagovať, čo sa týka vecí kultúry a v podstate v téme takých tých vymyslených konštruktov, že prečo ľudia vlastne prišli na protesty. Tak ja vám to, poslanci a poslankyne milej koalície, skúsim zhrnúť aspoň trošku, hej, že za tých pár mesiacov, čo sa udialo pod vedením pána Machalu? Alebo teda pani Šimkovičovej? Všetci vieme, že to je pán Machala, ktorý ju tam riadi, hej? Takže skúsme. FPU, čo tu navrhoval pán Michelko, a teda presadzovalo sa to, tak FPU je nefunkčný v tejto chvíli. Rada, tá nová, tá už dvakrát nezasadala. Výzvy nebudú v tom čase, ako by mali. Audiovizuálny fond? Veď ministerka ide mimo zákon a nevymenovala v zákonnom termíne Radu Audiovizuálneho fondu. RTVS-ka? Kde je to slávne logo zo zmluvy z 5. júla, kedy malo logo byť dodané 30. júna? Ako čo píšeme, september? Vieme o tom niečo? Vieme niečo ďalej o tom? Vieme, hlavne čo ale vieme, je, že sa tam proste naozaj koná nejaký spôsob cenzúry. Divadlo? Tri týždne bolo absolútne ochromené pred sezónou, nemalo žiadneho štatutára. Pani ministerka sa svojvoľne, si povedala, že ona skontroluje sama seba, ona spraví štatutárku zo seba a bude podpisovať výplaty za 1,2 milióna, lebo ona má pocit, že je to úplne v poriadku toto. To sa vám zdá byť okej? Galéria? Aj s tým divadlom, čo mali najlepšie čísla zatiaľ doteraz, tak tam vyhodení akože otrasným spôsobom ľudia a ešte to budete nazývať aj, že tam treba krízový manažment. Však čo sme sa tu naozaj všetci už zbláznili? Obnovme si svoj dom trištvrte roka nefunguje. Mobing na ministerstve kultúry. Kaštieľ Budmerice, stále je zavretý? Furt sú tam, budú tam nejaké party alebo čo? Verejnosť tam nemôže ísť. A tých vecí je ďalší kopec. Takže, prosím vás, nehovorte o ľuďoch, že si nevedia dať dva a dva dokopy a že nevedia, že kde je problém, a preto teda idú na tie námestia.